ሥራዎቹ ጥበባዊና ጠቃሚዎች ናቸው። ስሞቹ መልካሞች ናቸው። ከተግባርና ውጤት ነጥሎ ትርጉም አልባ አድርጎ መገመት እርሱን ﷻ በተመለከተ ፈጽሞ ሊሆን የማይችል ጉዳይ ነው። ለዚህ ነው አላህ ﷻ ትእዛዝና እገዳውን፣ምንዳና ቅጣቱን ውድቅና ትርጉም የለሽ የሚያደርገውን ሰው የተቃወመው። ይህን ማድረግ ለርሱ ተገቢ ያልሆነውን ነገር ከርሱ ጋር ማያያዝ፣በርሱ ላይ ክፉ ግምት (ዟን) መያዝ፣ለኃያልነቱና ለጥበቡ ተገቢ በሆነ ክብር እርሱን አለማክበር ነው። አላህ ﷻ ነቢይነትን፣የመልክተኞችን መላክና የመለኮታዊ መጻሕፍትን መውረድ የሚያስተባብሉትን አስመልክቶ እንዲህ ብሏል፦ ‹‹አላህ በሰው ላይ ምንም አላወረደም ባሉ ጊዜ፣አላህን ተገቢ ክብሩን አላከበሩትም።›› [አልአንዓም፡91]
